శంకరంబాడి సుందరాచారి
తెలుగు రచయిత లలో శంకరంబాడి సుందరాచారి (ఆగష్టు 10, 1914 - ఏప్రిల్ 8, 1977) కి ఒక ప్రత్యేక స్థానం ఉంది. తెలుగు ప్రజలకు, ఆంధ్ర ప్రదేశ్‌ రాష్ట్రానికి రాష్ట్ర గీతమైన మా తెలుగు తల్లికి మల్లె పూదండ అందించాడు.
సుందరాచారి, 1914 ఆగష్టు 10 న తిరుపతిలో జన్మించాడు. అతని మాతృభాష తమిళం. మదనపల్లెలో ఇంటర్మీడియట్ వరకు చదివాడు. చిన్నతనం నుండే ఆయన స్వతంత్ర భావాలు కలిగి ఉండేవాడు. బ్రాహ్మణోచితములైన సంధ్యావందనము వంటి పనులు చేసేవాడు కాదాయన. తండ్రి మందలించగా జంధ్యాన్ని తెంపివేసాడు. తండ్రి మందలింపునకు కోపగించి, పంతానికి పోయి, ఇంటి నుండి బయటికి వెళ్ళి పోయాడు.
సురీందర్ ఖన్నా
1965, జూన్ 3న ఢిల్లీలో జన్మించిన సురీందర్ ఖన్నా భారత మాజీ క్రికెట్ క్రీడాకారుడు. భారత క్రికెట్ జట్టు తరఫున 1979 నుంచి 1984 వరకు 10 వన్డేలలో ప్రాతినిధ్యం వహించాడు. దేశవాళి క్రికెట్ పోటీలలో ఢిల్లీ జట్టు తరఫున పాల్గొన్నాడు. అతను ప్రధానంగా వికెట్ కీపింగ్ బాధ్యతలను నిర్వహించేవాడు.
సురీందర్ ఖన్నా 10 వన్డేలలో 22 సగటుతో 176 పరుగులు సాధించాడు. అందులో 2 అర్థసెంచరీలు ఉన్నాయి. అతని అత్యధిక స్కోరు 56 పరుగులు. 4 క్యాచ్‌లు పట్టి, 4 స్టంపింగ్‌లు కూడా చేశాడు.
ఖన్నా 1979లో జరిగిన రెండవ ప్రపంచ కప్ క్రికెట్ పోటీలలో భారత్ తరఫున పాల్గొన్నాడు. వెంకట రాఘవన్ నాయకత్వంలోని జట్టుకు వికెట్ కీపింగ్ బాధ్యతలు నిర్వహించాడు.